钦定古今图书集成/明伦汇编/官常典/第064卷 > 乐安平王鉴
## 钦定古今图书集成/明伦汇编/官常典/第064卷 > 乐安平王鉴

按《晋书》本传，乐安平王鉴，字大明，初封临泗亭侯。武
帝践祚，封乐安王。帝为鉴及燕王机高选师友，下诏
曰：“乐安王鉴、燕王机并以长大，宜得辅导师友，取明
经儒学，有行义节俭，使足严惮。昔韩起与田苏游而
好善，宜必得其人。泰始中，拜越骑校尉。咸宁初，以齐
之梁邹益封，因之国，服侍中之服。元康初，征为散骑”
常侍、上军大将军，领射声校尉。寻迁使持节、都督豫
州军事、安南将军，代清河王遐镇许昌，以疾不行。七
年薨，子殇王籍立。薨，无子。齐王冏以子冰绍鉴后，以
济阴万一千二百一十九户改为广阳国，立冰为广
阳王。冏败，废。